**Парентеральды инфекции және оның алдын алу**

В және С асқынған гепатитпен сырқаттанушылық өсуде және, А және В гепатиттеріне қарсы вакциналардың әзірленуіне және өткір вирусты гепатитпен науқастар санының азаюына қарамастан, алаңдамауға әлі ертерек. Гепатиттің АИТВ-инфекциясымен ұштасуы, проблеманы бұдан да өзекті етуде. Соңғы жылдары жаңадан анықталған АИТВ-инфекциясы өсіп кетті, бала туатын жастағы АИТВ - бар әйелдердің пайызы көбейе түсуде. Бір жағынан – осыған сайма-сай емдеудің арқасында, АИТВ бар адамдардың өмір сүру ұзақтығы ұлғая түсуде, екінші жағынан – осыдан 10 және одан да көп жыл бұрын жұқтырылған пациенттердің ЖИТС-тен өлуі көбейе түсуде. Бүгінге вирусты гепатит пен АИТВ, дәрігер мен пациенттің ғана емес, сонымен бірге осынау аурулардың алдын алуға және оны емдеуге қыруар ақша ағымын бағыттап отырған мемлекеттің де проблемасына айналуда. Бұдан бөлек, АИТВ-инфекциясы мен вирусты гепатиттер біріне-бірі әсер етеді, сол себепті осы аурулар әрқайсысының өтуінен, организм өзгеріске ұшырайды. Сонымен бірге емдеуге қатысты қосымша қиындықтар пайда болады.

АИТВ-инфекциясы мен В және С (ВГВ және ВГС) гепатиттері вирустарының берілу жолдары өте ұқсас келеді, сондықтан да дүние жүзінде осынау екі індет бір мезгілде орын алады. В, С вирусты гепатиттері мен АИТВ-инфекциясы:

- парентеральды жолмен (қан арқылы: есірткіні ішкі көктамырға енгізіп тұтыну, қан құю, қанмен тұрмыстағы қатынас кезінде);

- жыныстық қатынас кезінде;

- тік жолмен: анадан балаға беріледі.

**Жыныстық қатынас кезінде қалай жұқтырмауға болады?**  В гепатитінің вирусы жыныс жолымен белсенді беріледі, жыныстық қатынас кезінде С гепатитінің вирусын жұқтыру қаупі аз болады. Жыныс органдарының салқын тиіп аурулары бар болған кезде (тіпті білінбейтін, әйелдерде жиі кездеседі), шырышты жыныс органдарының жарақаттануы кезінде, анальды секс кезінде жұқтыру қаупі жоғары болады.Жұқтыру қаупі еркектерге қарағанда, әйелдерде едәуір жоғары болады. Оральды секс кезінде де жұқтыру қаупі болады. Кездейсоқ жыныстық қатынас немесе қажетті қатынас кезінде презервативтерді пайданалану қажет.

**Тұрмыста, отбасы мүшелерінен қалай жұқтырмауға болады?** Кейбір кезде ұстара, тырнақ тазалау құралдары, тіс щеткасы және тарақ арқылы қанның ұсақ бөлігінің түсуіне байланысты, тұрмыстық берілу тіркеледі. Сондықтан да В немесе С жұқтырылған вирусы бар адамдарда жеке басы гигиенасының жеке дара заттары болуға тиіс.

**Есірткіні енгізу кезінде қалай жұқтырмауға болады?** Есірткіні тұтынбаңыз! Есірткіні көк тамырға енгізіп тұтыну өте қауіпті, себебі инъекцияға арналған кез-келген залалсыздандырылмаған жабдықта, гепатит вирустарын тасымалдайтын қанның көзге көрінбейтін бөлігі болуы мүмкін. Егер Сіз есірткі қабылдасаңыз, онда жаңа шприцтер мен инелерді пайдаланудың қаупі аз екендігін еске сақтаңыз.

**Ана өз баласына қалай жұқтырмауға болады?** Жүктілігі және босануы кезеңінде В және С гепатиттерінің вирустары анадан балаға берілуі (С гепатиті — жағдайдың 5% , В гепатиті — жиі-жиі) мүмкін. Гепатит жұқтырған анадан туған балалар, бір жарым жасқа дейін дәрігердің бақылауында болуға тиіс. Барлық балалар перзентханада В гепатитіне қарсы қорғану вакцинациясын алады.

**Ауруханада жұқтырып алуға бола ма?** Өте сирек. Қазіргі кезде медицинада пайдаланылатын барлық қан В және С вирустарының бары-жоғына міндетті тестілеуден өтеді.

**Бірден бірнеше вирусты жұқтыруға бола ма?** В, С гепатиттері мен АИТВ-инфекциясының берілу жолдары ортақ болады, сондықтан да қауіпті мінез-құлықтағы нақ сол адам осы инфекциялардың барлығын жұқтыруы мүмкін.

**Гепатиттерге қайда тексерілуге болады?** Гепатит вирустарының бары-жоғына талдаманы, учаскелік терапевтің немесе инфекционистің консультациясынан кейін, кез-келген емханаға тапсыруға болады. Консультация дәрігерге, Сіздің жұқтыру қаупі дәрежесінің қаншалықты жоғары екендігін, талдаманы қай мерзімде жүргізу керектігін (біршама мезгілден кейін екінші қайтара талдама қажет пе жоқ па) анықтауға, сондай-ақ алдағы уақытта жұқтыру қаупін болдырмау үшін оны өзіңізбен бірге талқылауға мүмкіндік бермек.

Эпидемиолог дәрігердің көмекшісі Р.О.Боздақбаева